Mosqueruela

:*Pa atros emplegos de lo toponimo *'Mosqueruela** se veiga **Mosqueruela (desambigación)**.''


**Mosqueruela*' (*Mosquerola* en [[Idioma catalán|catalán]]) ye una [[Lista de villas d'Aragón|villa]] y [[lista de municipios de Teruel|municipio]] de la [[provincias d'Espanya|provincia]] de [[provincia de Teruel|Teruel]], situau en la [[Comarcas d'Aragón|comarca]] de [[Gúdar-Chabalambre]]. La suya [[Población humana|población]] yera de 551 habitants ([[2018]]),  en una [[superficie]] de 265 [[km²]].

En [[1982]] Mosqueruela fue declarada [[Conchunto Historico Artistico]].
 
== Cheografía ==
Mosqueruela ye situada a 1.471 [[metro]]s d'[[altaria]] y a una [[distancia]] de 99 [[km]] de la [[ciudaz d'Aragón|ciudat]] de [[Teruel]], rodeyada de sierras de la part oriental de las [[serranías de Gúdar]].

A pesar de la suya situación en bel meyo de las serranías de Gúdar, la [[villa]] ye relativament plana por estar en un *polje*, d'orichen [[karst]]ico. Lo [[polje de Mosqueruela]] ye actualment ubierto enta l'Este por lo ret fluvial de lo [[río Mallo]], que pasa cerca de lo [[castiello de Mallo]] y ye tributario de lo [[río Seco (cuenca de Millars)|río Seco]]. Bi ha zonas en lo norte de lo termin de Mosqueruela que desauguan enta lo [[río de las Truitas]], tributario de lo [[río Alcherez]].

Lo termin municipal de Mosqueruela ye muit gran y bi ha unas cuantas sierras y lomas.

En la part occidental lo termin de Mosqueruela plega a lo [[Collado Frido (loma de Mate)|Collado Frido]] (2.001 m) de la [[sierra de Sollavientos]]. Esta representación de la sierra de Sollavientos chunto con la [[loma de Mate]], [[Pinar Ciego]] y una part de la [[sierra d'el Rayo]] son despartidas por lo [[arroyo de los Pellejeros|barranco los Pelejeros]] d'atras elevacions menors chunto a la villa aliniadas de sud-ueste a nord-este: [[loma de Cabezuelo|lo Cabezuelo]], [[loma Arnosa|loma l'Arnosa]] y [[loma de la Higuera|loma la Higuera]].

En lo nord-este lo termin municipal de Mosqueruela plega dica la [[sierra de las Defesas]] en [[Montlat]] (1.655 m), despartiu de [[Navajuelo]] y la [[loma d'Adrián|loma l'Adrián]] por lo [[puerto de Mosqueruela]]. En lo sud-este de lo termin se troba la [[sierra de Mayabona]]. La part central presenta menos altarias destacables ([[Milano I|la Loma el Milano]] con 1.646 m y [[Milano II|Escorchaboyes]] con 1.572 m), destacando lo *polje* y las [[foz fluvio-karstica|foces fluvio-karsticas]] que ha ubierto lo ret fluvial de lo río Mallo.

Lo termin de Mosqueruela ye tan gran que ya dende antigo se dividió administrativament en *cuartos* u *partidas*, que dimpués no n'estioron cuatro sino cinco: *Val de la Madera*, *Las Canyadas*, *Los Carrascales*, *El Pinar Plano* y *La Estrella* u *Peñas Abajo*. Las cuatro primeras son particions radials arredol lo nuclio de población y bi ha muitos [[mas]]es, la cinquena ye especial porque correspone a lo historico termin de lo [[Castiello del Mallo]], y ye a cantos de *Los carrascales*.

Cadaguna de las cinco partidas podría haber estau lo terreno d'una población si s'hese concentrau l'habitat, pero esto nomás se desvinió con lo [[barrio]] de [[la Estrella]], dito *La Villeta* en Mosqueruela, hereu de l'anterior poblamiento [[islam]]ico, y dende a on se chestionó toda la partida, con un [[aldalde pedanio]] ya en epoca contemporania. En la resta de las partidas floreixió la dispersión de nuclios d'habitat: los [[mas]]es u [[masada]]s.

=== Mugas ===
Lo suyo [[termin municipal]] muga con [[Puertomingalvo]], [[Nogueruelas]], [[Val de Linars]], [[Fortanet]], [[Cantaviella]] y [[La Iglesuela]] en la provincia de [[provincia de Teruel|Teruel]], y con [[Villafranca (Castellón)|Villafranca]] y [[Vistabella (Castellón)|Vistabella]] en la provincia de [[provincia de Castellón|Castellón]].



== Historia ==
Lo poblau iberorromán de *San Antonio* encara yera poblau en la [[Al-Andalus|Edat Meya musulmana]]. Los [[Arabes d'Al-Andalus|musulmans andalusís]] costruyoron lo [[castiello del Mallo]] en l'este de lo termin talment pa aturar l'abance cristiano.

Seguntes [[Cheronimo Zurita]], [[Alifonso II lo Casto]] reconquerió en [[1181]] la zona de l'actual nuclio urbán, y dimpués tendrá importancia como muga con los musulmans, como lugar de paso pa las [[cabalgata]]s de saqueyo cristianas que de camín ta la costa, y como un punto de referencia en la conquista de [[Valencia]]. De fuents historicas se conoix lo trazau d'un vial, dito *calçada de Meder*, que mugaba lo termin en la part nord-este. N'esta parte de lo termin i heba chicoz asentamientos ditos *Las Posadas de Atorella*, *Las Casiellas* u *Las Covas de Petro Exameneç*. Las noticias d'este periodo son escasas, Pero II concedió en octubre de [[1203]] a Arnal Palaciano lo lugar hue desconoixiu de *Bos*, que los moros diciban *Val de Ursera*, y que se crei que mugaba con Mosqueruela. Tamién sorprende la donación de lo [[castiello del Mallo]] a [[Gastón de Castellot]] en chinero de [[1204]], que no pareix que lo rei controlase.

Pareix estar que en [[1234]] los mesmos habitants de Mosqueruela conquerioron lo [[castiello del Mallo]]. La fundación de Mosqueruela estió en [[1265]] por orden de [[Chaime I d'Aragón]], pero lo toponimo ya existiba enantes. Perteneixió a la [[Comunidat de Teruel (Historia)|Comunidat de Teruel]], dentro de la [[seixma d'el Campo de Montagut]]. En [[1286]] se concede a Mosqueruela lo dreito a celebrar [[feria]]s.

En [[1333]] s'adhibió oficialment a Mosqueruela lo [[Castiello del Mallo]], dimpués d'un pleito con los de [[Villafranca (Castellón)|Villafranca]]. Estió lo primer lugar d'esta comunidat que consiguió la categoría de *Villa*, en [[1366]] como premio a la fidelidat a [[Pero IV d'Aragón]].

== Toponimia ==
Las primeras referencias documentals presentan lo nombre [[latín medieval|latinizau]]: *Mosquerola* en [[1203]], *la fuente de la Mosquerola* en [[1204]], *Castelli de la Moschorola* en [[1208]]. La forma con diftongo tamién la trobamos en lo [[sieglo XIII]].

[[Agustín Ubieto Arteta]] diz que la referencia mas antiga de *Mosqueruela* ye de [[1248]]. En [[1270]], [[Chaime I d'Aragón]] establió:


No ye la sola *Mosquera* en lo dominio [[nabarro-aragonés]], porque tenemos microtoponimos como *Mosquera* en [[Tudela]] y [[Nobiellas]], *Mejana de Mosquera* en Tudela, *Mosqueruela* en Tudela y [[Fontellas]], *Corrales del Mosquero* en [[Exarc de Moncayo]]. En la zona de [[Sarrablo]] y la [[Tierra de Biescas]] las [[Guías Prames]] situan un microtoponimo pareixiu y con la [[Protesi velar en aragonés|protesi velar]] tipica de l'aragonés: *Mosquergüela*.

En la [[Ribera Navarra]] y [[Taust]] *mosquera* significa *lugar con arbols a on sesteya lo ganau*, significau que se troba tamién en bel lugar de l'[[Alto Aragón]]. [[Rafael Andolz]] replega la palabra *mosquetera* con lo significau de *puesto fresco*, *sombra de verano*, *sombra de bel árbol*. En lo caso tudelán podemos pensar en una pervivencia de lo toponimo vascón prerromano *Muscaria*, encara que no ye guaire claro.

Las sierras de Teruel son zona historicament [[ganadería|ganadera]]. En Mosqueruela bi ha paraches cerca de fuents y ríos con selvetas d'arbols de [[fuella caduca]] (triemols, acirons, tilers) entre meyo de lo [[pinar]] y lo [[carrascal]] predominants; podemos pensar que Mosqueruela significa puesto con sombra a on los pastors feban descansar lo bestiar.

Bi ha microtoponimos con component catalán, como por eixemplo mases que prenen lo nombre por l'[[apelliu]] de lo suyo propietario y con component aragonés. Entre los segundos son intresants *Las Gelusías* ("Las Chelosías"), *Pinar Plano*, *La Villeta*, *Barranco de Val Tuerta*, *Las Sargantanas*, y *Val de r'agua*, (un caso posible d'[[articlo definiu en aragonés|articlo]] *ra* importau de lo Pireneu).

== Demografía ==
<timeline>
ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:760
TimeAxis   = orientation:vertical
ScaleMajor = unit:year increment:150 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:695
  bar:2000 from:0 till:693
  bar:2002 from:0 till:721
  bar:2004 from:0 till:726
  bar:2006 from:0 till:694
  bar:2008 from:0 till:631
  bar:2010 from:0 till:608
  bar:2012 from:0 till:621
  bar:2014 from:0 till:601
  bar:2016 from:0 till:581
  bar:2018 from:0 till:551
  bar:2020 from:0 till:532
 
</timeline>



== Administración ==
=== Reparto de concellers ===
<center>

</center>

=== Alcaldes ===


== Molimentos ==


*[[Casa d'a villa|Casa de lo lugar]], de lo [[sieglo XVII]].
*Ilesia parroquial de l'Asumpción, de lo [[sieglo XVIII]].
*Muralla con las suyas puertas.
*Ilesia de Santa Engracia, hue Casa de Cultura.
*L'antigo hespital, sieglo XVI.
*Palacio d'o Rei Chaime, sieglo XIV.
*Puent de las Calzadas

== Fiestas ==
*[[29 d'abril]], [[Sant Per Mártir]].
*Zaguer domingo de [[mayo]], *Fiestas de la Estrella*, bi ha una romería ta lo [[La Estrella|Santuario de la Estrella]]
*Feria ganadera lo primer domingo de [[septiembre]], que existe dende que Martín I lis concedió lo [[privilechio]] de celebración de ferias.

== Referencias ==


== Bibliografía ==
* [[José Francisco Casabona Sebastián]], [[Eduardo Gargallo Monforte]]: *Mosqueruela: Guía de monumentos, paisajes, fiestas y servicios turísticos'', Instituto de Estudios Turolenses, Teruel, 1999.

## Vinclos externos
* Pachina web municipal.
* Turismo Mayestrato.
* Mosqueruela en www.CAIAragon.com.